Carita "BIMA Satria Garuda" kawiwitan ing Donya Paralel sing diprentah Kraton VUDO sing arep ambruk. Donya Paralel iku donya sing urip ing peteng, alam sing wis ora ana sembarang unsur sumber urip amarga ambisi kakuwasan Kraton VUDO. Rasputin iku Prabu Kraton VUDO sing ala lan kejem. Rasputin golèk donya liya kanggo jupuk sawijining sumber daya alam kanggo nguripake lan nggedhekake kakuwasan Donya Paralel lan VUDO. Sakpungkasan ilmuwan ing Bumi nggawe lawang portal sing nyambungake bumi lan galaksi liyané, VUDO nemu donya liya sing bisa dikuwasani.